વડા પ્રધાન મોદી અને જેટલી પર પ્રહાર કરતાં કૉંગ્રેસના નેતા સચીન પાયલોટે જણાવ્યું હતું કે, ભાજપની વર્તમાન સરકારના શાસન હેઠળ રૂપિયા 90 હજાર કરોડના 19,000 બૅન્ક ફ્રોડ કેસ બહાર આવ્યા છે અને ઓછામાં ઓછા 23 બૅન્ક કૌભાંડીઓ સરકારની નજર હેઠળ દેશ છોડીને ભાગી ગયા છે અને તેમણે દેશની તિજોરીને રૂપિયા 53,000 કરોડનો ચૂનો ચોપડી દીધો છે. વિજય માલ્યા, લલિત મોદી, નીરવ મોદી, મેહુલ ચોક્સી અને અન્યો ફરાર થઈ જતાં એવું લાગી રહ્યું છે કે મોદી સરકાર લોકોનાં નાણાંની રખેવાળ રહી નથી, પરંતુ બૅન્ક કૌભાંડીઓને ભગાડવામાં મદદ કરતી ટ્રાવેલ એજન્સી બની ગઈ છે, એમ પાયલોટે અત્રે મીડિયા સમક્ષ કહ્યું હતું.